JKW-KABAB-01-KA-008-wylie
!__'khor lo'i dbang phyug 'jam dbyangs mkhyen brtse'i dbang po la bsngags pa drang gtam bden tshig rdo rje'i rol mo zhes bya ba bzhugs so//__/mkhyen brtse nus pa mtshungs med pa'i/__/dpal ldan bla ma'i zhabs pad la/__/dwang ba'i yid kyis phyag bcas pa'i/__/drang po'i gtam gyi rol mo 'khrol/__/khyod kyi yon tan rin chen gter/__/kun nas brjod pa lta ci ste/__/nyi tshe'i mthong bas mthong las kyang*/__/cung zad tsam zhig 'di na brjod/__/snyigs ma'i nags kyi tshang tshing 'dir/__/rtog dpyod spre'u 'dra'i g.yo bag can/__/phyogs rnams mngon par bltas nas su/__/gang gi zhabs kyi drung du lhags/__/mkhas shing grub pa'i ngo mtshar gtam/__/rgyang nas thos pa'i rjes bsnyegs te/__/drung du yun ring brtags na yang*/__/phyi phyir gting dpag dka' ba khyod/__/rtog ge'i lta bas ci bltas kyang*/__/skyon med yon tan ldan mthong na/__/rtog med dad pas 'jug rnams la/__/mthong bas phan pa ci zhig mtshar/__/deng sang gangs ri'i khrod 'di na/__/grub par grags kyang mkhas btsun bral/__/mkhas kyang grub 'bras mthong dka' bas/__/phun tshogs ldan pa rnyed par dka'/__/mkhas dang btsun dang grub pa gsum/__/'gran pa bzhin du khyod la 'phel/__/'di 'dra'i phun tshogs mthong dka' ba/__/ngo mtshar che yang shes pa dkon/__/de dag re re'i ngang tshul la'ang*/__/'gran par bka' na kun bsdoms pa'i/__/rnam thar bzang po nam mkha'i khyon/__/rgyas par bkang la su zhig 'gran/__/rang gi rig pas ma grub kyang*/__/grags pa tsam gyi rjes 'brangs nas/__/brag ca lta bu'i klog pa pa/__/mang po bal pa dza bzhin 'dzings/__/rtog ge'i rlom pas 'gying rnams kyang*/__/rtog ge'i gnad gsang ma rnyed par/__/gcong rong dog po'i chu bzhin du/__/blun po'i khrod na shags kyis gcol/__/khyod ni rab 'byams gzhung lugs la/__/rang byan tshud pa'i rnam thar gyis/__/dogs med ri rab 'dra ba yi/__/nges gsang snying po'i ring lugs 'dzin/__/mkhas pa'i gdugs dkar mngon mtho ba/__/blo ldan brgya phrag gis brtsams pa'i/__/bstan bcos rnams na dka' ba yi/__/khur chen 'bad pas bteg pa kun/__/khyod kyi zhal du son pa na/__/zhugs kyis 'tshed pa'i gser bzhin du/__/gang gi nag nog gyur pa'i skyon/__/bsal phyir bde blag rtogs par mdzad/__/ji lta ji ltar zab pa yi/__/mdo rgyud snying po'i nges gsang la/__/de la de ltar lhag par yang*/__/mkhas pa'i ngo mtshar khyod kyis bzung*/__/phyi dang nang gi rig pa'i gnas/__/kun la khyab par rjes song ba/__/mkha' dang mnyam pa'i blo gros can/__/khyod ni chos gter chos kyi mdzod/__/mkhas par grags pa mang na yang*/__/the tshom smag dang bral ba yi/__/ye shes nyi ma'i 'od zer can/__/mkhyen rab gtsang ma khyod 'dra dkon/__/zab mo'i gzhung gi dka' gnad brgya/__/gcig car 'grol ba'i legs bshad gsung*/__/mkha' la mtshon gyis bsnun pa bzhin/__/rgol ba'i skabs mi thob pa mtshar/__/gang gis brtsams pa'i tshig don kun/__/zab dang gsal dang snyan pa yi/__/phun tshogs dngos po brgya 'bar bas/__/legs bshad kun gyi bla na 'phags/__/lta gdengs mthon por gshegs na yang*/__/bstan pa'i mig ltos dri med la/__/bsams te rnam thar gtsang ma'i tshul/__/skyong ba bstan 'dzin dam pa'i srol/__/de lta na yang bstan zhabs 'dir/__/sna tshogs tho co'i spyod pa yis/__/rim gnyis lam la bsnyad btags nas/__/rgyal bstan rnyogs mar bgyid pa mang*/__/gzhan snang zil gyis gnon pa yi/__/kun spyod smad du med pa'i stongs/__/bral bzhin chos dad spyod lam sogs/__/rgyud dang 'gal bas ma dad spel/__/de 'dra'i spyod ngan gdol pa'i khyu/__/sa steng 'dir ni ches mang zhig__/sngags lam rnal ma'i skyes bu la'ang*/__/the tshom bgyid slad bdud kyis sprul/__/khyod ni rim gnyis zab mo yis/__/gang ba'i bum pa ltar gang yang*/__/dman pa'i skye bo srung ba'i slad/__/spyod lam pad+ma bzhin du gtsang*/__/ngur smrig mdzes pa'i bla gos kyis/__/'char ka'i 'od kyis zla ba bzhin/__/mdzes par bklubs pa'i sku yi khyon/__/tshul khrims dri bsung bzang pos gtams/__/mchog tu gtsang ba'i rnam thar gyis/__/phyogs kun skye bo'i yid kyi mtsho/__/bgrungs pas bstan pa rin chen gyi/__/mchod yon rmad du byung bar mdzad/__/gtsang ma'i khrims kyi 'od chags pa'i/__/'dul 'dzin rgyu skar phreng ba'i khrod/__/'phags pa dgyes pa'i tshul khrims kyi/__/'od bzang khyod ni zla ba bzhin/__/rig pa'i gzhung lugs phyogs re ba'i/__/don la mkhas pa'i snyems pa dang*/__/bzlas dang dka' thub ting nge 'dzin/__/phra mo'i brtul zhugs brten rnams kyi/__/grub pa'i 'bras bu zang zing dang*/__/tshe 'di'i snyan par btsongs nas su/__/mi bzad gdon dang mtshungs pa yi/__/'khor ngan rnams kyi rtsod gzhir sgrub/__/klog dang spong ba phrin las kyi/__/'khor lo gsum gyi tshul bzang la/__/phan pa'i thabs tshul sems pa ni/__/kye ma deng sang dus na su/__/rtag tu bstan la gang phan thabs/__/'chad dang 'bri dang spel sogs la/__/rtse gcig thugs ni zhugs gyur pa/__/rang don spangs pa khyod 'dra dkon/__/khyod kyi rnam dkar phrin las gang*/__/brgyud nas ngang gis 'jug pa yis/__/rgya mtsho'i gos can khyab gyur kyang*/__/de longs spyod pas mi shes so/__/gzhan brgyas 'bad de sgo kun nas/__/'khor lo gsum la cher brtson pa/__/de las khyod ni bzhugs bzhin du/__/nyin gcig mdzad pa'i stobs rab 'phel/__/mkhas shing grub pa'i rnam thar ni/__/mchog tu mtho ba'i ri dbang rtser/__/'dzegs nas gzhan gyi yon tan gang*/__/chung ngu'ang thugs la gtsigs su mdzad/__/rigs dang gzugs dang stobs dang ni/__/mang thos blo dang dpal rnams kyis/__/dregs pa rnams kyang khyod drung na/__/nyi mas rgyu skar bzhin du gyur/__/khyod kyi mdzad pa re res kyang*/__/ya rab dam pa'i zla 'od stong*/__/snyigs ma'i smag tu bkyes mod kyang*/__/blun rnams khyod rjes snyogs mi sems/__/khyod kyis bstan dang 'gro ba la/__/bzang po'i phrin las gang byung ba/__/gzhan dang mnyam pa med pa yi/__/rlabs chen phul du byung bar snang*/__/rde'u khab shing sogs la brten pa/__/don chung nyi tshe'i rdzu bag las/__/lam gyi rtogs pa ngom byed pa'i/__/grub pas deng sang sa 'di gang*/__/ci 'di zag bcas zag med kyi/__/bsam gtan dag gam rig sngags kyis/__/grub ste 'di la 'di las gzhan/__/gtso bo'i yon tan ci zhig ces/__/dris nas brtags shing dpyad pa na/__/lam gyis grub pa lta zhog ste/__/lam gyi tshul la'ang cher rmongs pa'i/__/rang mtshang ma sbas gsal por mngon/__/rab 'byams mdo dang rgyud sde nas/__/ji skad bshad pa'i don mthong ba/__/de lta de ltar khyod nyid la/__/grub pa chen por nges pa rnyed/__/sgrub brgyud shing rta brgyad kyi srol/__/brgyud ldan bla ma'i zhal sgo nas/__/blangs te thog mtha' bar gyi gnad/__/khyod kyis myong bas grub par byas/__/gzhan gyis 'bad de brnyes pa gang*/__/grub pa chen po'i rnam thar du/__/ngom pa stong du 'phel ba snyed/__/khyod la rtsed mo'i zhor gyis rdzogs/__/snang srid 'dod dgur sgyur ba yi/__/grub pa'i rol rtsed rmad byung ba/__/dus dang dus su snang ba ni/__/skal bzang skye bo'i rna rgyan byas/__/srin bus shing la yi ge bzhin/__/stes dbang 'grigs pa'i lung bstan gyis/__/skye bo mgu ba'i zlos gar la/__/khyod ni ya mtshan mi mdzad kyang*/__/lkog gyur phyogs dus snang tshul gtam/__/rgyu dang rkyen dang 'bras bur bcas/__/res 'ga' dgos pas gsungs pa kun/__/shin tu yid ches kho nar gnas/__/ye shes dam pa'i gzigs pa yis/__/snang srid lag mthil bzhin mngon yang*/__/zab mo'i rnam par thar pa'i mtha'/__/sbas pa'i tshul gyis rtag tu bzhugs/__/grong tshig spel ma'i rdzun lung gis/__/sna drangs rdol bon zol ma'i gter/__/'don pa som nyi'i dpyong thag can/__/bag yangs rgyu bas sa 'di gang*/__/mdo rgyud don dang mi 'gal bar/__/man ngag myong bas grub pa yi/__/mkha' 'gro'i snying gi zungs khrag gang*/__/'don pa'i gang zag de ci 'dra/__/ji ltar 'phags pa'i yul dag na/__/mkhas shing grub pa grangs mang yang*/__/mkha' 'gro gsang ba'i gter gyi sgo/__/'byed pa 'phags mchog re zung yin/__/de phyir 'di 'dra'i tshul gyis su/__/gter gyi chos dang 'don pa po/__/lung bzhin rigs pas legs brtags na/__/phal cher lbu ba bzhin du gsob/__/chos kyi rgyun gyi ting 'dzin las/__/rgyal ba'i thugs kyi gsang ba'i gter/__/dgongs pas rang gir mdzad pa yi/__/rnam thar dri med khyod la mnga'/__/mtsho 'khrungs rgyal ba'i byin rlabs dang*/__/rje 'bangs grub pa'i rig 'dzin rnams/__/sprul dang byin rlabs smon lam gyis/__/gangs can phan bde'i gter gyi sgo/__/'byed nus mkhas shing grub pa yi/__/rnam thar bzang po'i tshul gnas pa/__/de kun khyod kyi zhabs pad la/__/brten nas don gnyis lhun gyis grub/__/ngo mtshar bka' babs bdun ldan gyi/__/rin chen rgyal srid che ldan pa/__/chos kyi rgyal po chen po khyod/__/rgyal thabs srid pa gsum na 'phags/__/khyed kyi zab mo'i chos bka' rnams/__/mdo rgyud lung gi snying po ru/__/rig pas nges shing myong bas grub/__/ngo mtshar tshad ma bzhi dang ldan/__/mkhas shing grub pa'i rnam thar gyi/__/yang rtser son pa khyod 'dra bas/__/thun min mkha' 'gro'i zab rgya'i sgo/__/'byed pa shin tu tshul dang mthun/__/rgyal dbang pad+ma thod phreng dang*/__/sras bcas rgyal bas mgrin gcig tu/__/snyigs ma'i mun sel sgron me ru/__/bsngags pa'i me tog khyod la 'thor/__/'di na snyigs ma'i mya ngam thang*/__/phyogs dang phyogs su blta na yang*/__/ya rab bzang po'i lugs srol chu/__/spyad du rung ba'ang mi snang bas/__/sred pas skom bzhin rgyu ba bdag__/yon tan nor bu'i gter gyi mdzod/__/chos kyi rgya mtsho khyod lta bu/__/mthong bas yid ni lhag par dga'/__/khyod la yon tan tshad med kyang*/__/sprin gyi mthong kar nam mkha' bzhin/__/rang gi mthong ba nyi tshe bas/__/gang dpog sgro skur bral te brjod/__/rang la nges pa ma skyes kyang*/__/ngo bstod bsngags pa'i brag ca'i sgra/__/sdeb sbyor tsam gyi dbang byas pa/__/de dag rnams dang 'di mi mtshungs/__/phyogs su lhung ba'i bsam pa yis/__/khyod la bstod pa ma lags te/__/bstod bya'i yon tan 'di 'dra rnams/__/khyod la phyogs su lhung bar gyur/__/phyogs su lhung ba'i bsam pa yis/__/gzhan la smad pa ma lags te/__/khyod kyi tshul dang 'gal ba'i skyon/__/snyigs mas bzung ba rnams la snang*/__/de slad drang por brjod pa 'di/__/gang la bden pa'i tshig tu song*/__/de la'ang khyod 'dra'i rin po che/__/phangs par bya ba nyid du 'tshal/__/de phyir rgyal ba'i bstan pa la/__/khyod ni kun nas mnga' dbang 'byor/__/skye rgu skal ba bzang rnams kyi/__/mchod pa'i stegs la yang dag 'dzegs/__/'di 'dra'i dpal ni mngon sum du/__/'dzin pa'i gzugs sku rin po che/__/zhing 'dir ji tsam bzhugs pa srid/__/bstan 'di skyong ba'i mgon dang bcas/__/de slad sprul pa'i gzugs gzhan gyis/__/'di 'dra'i bstan don 'byung dka' bas/__/sprul pa'i bkod pa 'di nyid kyis/__/bskal pa'i bar du bzhugs gsol 'debs/__/sems can gcig phyir bskal mang du/__/snying rje che rnams bzhugs bgyid phyir/__/bdag gi khyod nyid kho na la/__/re ba bcas te gsol ba lags/__/spyad rung 'byor ba'i maN+Dal dang*/__/mthong rung lus kyi rim gro yis/__/re 'bras zhu ba'i stobs bskyed pa/__/de 'dra bdag la ma mchis phyir/__/mthong du mi rung sems kyis ni/__/nges pa brtan pos gsol 'di la/__/gzhan du su zhig yid rton te/__/lha dang 'phags rnams dpang mdzod cig__/gang sku rin chen snang ba ni/__/'jig rten 'dir ni ji bzhugs pa/__/bdag la bka' drin gnang sbyin ni/__/de yin mchog ni de gcig zhu/__/rten 'brel bslu ba med pa ni/__/dngos po'i rjes su 'brang ba ste/__/ltar snang rnams kyi rjes mi 'gro/__/'di ni chos rnams chos nyid yin/__/de phyir dman pa bdag gis kyang*/__/dwangs ba'i yid kyis khyod nyid la/__/gsol ba gang zhig btab pa yi/__/re ba 'bras bur bcas gyur cig__/tshe dpag med mnga' rgyal ba kun/__/srid gsum dgra las rnam rgyal zhing*/__/skye rgur yid bzhin 'dod 'jo ba'i*/__/phrin las 'khor lo mchog ldan pas/__/deng 'dir skye rgu'i gnyen gcig pu/__/mgon po bskal brgyar zhabs brtan par/__/bdag gi re zhing smon pa'i 'bras/__/yid bzhin 'grub pa'i dga' ston stsol/__/ces pa'ang skyabs rje dam pa gang gi bka' drin las skyes pa'i btsun gzugs gyi na ba mi pham zhes pas rab tshes dbang phyug khrums zla'i tshes nyer brgyad gyi snga thun gnyis par gang shar du gsol ba btab pa dge legs su gyur cig/__/sarba dA ka l+yA NaM b+ha ba tu//__//____